Norrænt umhverfisár: 


Almenningur vakinn til umhugsunar 


NORRÆNT umhverfisár hófst í 
gær, á  umhverfisverndardegi 
Sameinuðu þjóðanna, með athöfn 
í Norræna húsinu. Að Norrænu 
umhverfisári standa Norðurlanda- 
ráð, Norræna ráðherraskrifstofan 
og norrænu félögin og er haldið 
á öllum Norðurlöndunum samtím- 
is. Markmið þess er að vekja at- 
hygli á umhverfismálum og vekja 
almenning til umhugsunar um 
úrbætur í þeim efnum. 


Framkvæmd norræns umhverfis- 
árs er Í höndum norrænu félaganna 
í hverju landi en norræn yfirnefnd 
hefur umsjón með því. Formaður 
hennar er Vigdís Finnbogadóttir, 
forseti Íslands. Hún sagði m.a. í setn- 
ingarræðu sinni að markmiðið með 
Norræna umhverfisárinu væri að fá 
eins marga og kostur væri til liðs 
við brýnt málefni; einstaklinga, nátt- 
úruverndarsamtök, félög, stofnanir, 
sérfræðinga og atvinnulífið allt og 
skapa þannig hreyfingu sem með 
sanni mætti nefna norræna grasrót- 
arhreyfingu Í margvíslegri merkingu. 

Sigurður Blöndal, fyrrverandi 
skógræktarstjóri og formaður Ís- 
landsnefndar Norræna umhverfis- 
ársins, sagði Norrænt umhverfisár 
vera einskonar sameiningartákn og 
sameiningartæki sem komið hefði 
verið á fót til þess að samræma og 
hvetja til átaka í því að skapa bætt 
umhverfi og auka vitund um um- 
hverfi á Norðurlöndum. Þannig verði 
unnið Í samráði við þá aðila sem nú 
þegar starfa að umverfismálum eða 


munu gera það. Sem dæmi um slíkt 
nefndi Sigurður afmælisátak Skóg- 
ræktarfélags Íslands um land- 
græðsluskóga, könnun og skráningu 
á ástandi fjörunnar á vegum Sam- 
bands íslenskra náttúruverndarfé- 
laga, útgáfu- og fræðslustarfsemi, 
kynningarstarf á vinnustöðum, 
kynningu —Náttúruverndarráðs á 
náttúru Íslands fyrir erlendum ferða- 
mönnum sem mun verða efid, skipu- 
lagningu funda og ráðstefur um 
umhverfismál. Þá eru Rokkskógar 
að fara af stað, röð tónleika um alli 
land en afrakstri verður varið til að 
taka lendur undir skógrækt í nafni 
rokktónlistar. 

Bætt umhverfi í fyrirtækjum, af- 
leiðingar mannvirkjagerðar og ann- 
arra athafna á umhverfi, umhverfis- 


fræðsla í skólum, umhverfi á vinnu- 
stöðum, strendur landanna og nán- 
asta umhverfi þeirra, varnir gegn 
mengun sjávar, líftækni og ráðstöfun 
á náttúruauðlindum og nýting þeirra 
eru þeir málaflokkar sem norræna 
yfirnefndin hefur ákveðið að sérstak- 
lega verði sinnt á norrænu umhverf- 
isári. Að sögn Sigurðar mun á Ís- 
landi einna mest áhersla verða lögð 
á fræðslu og þá sérstaklega meðal 
ungs fólks. 

Norræn umhverfisverðlaun verða 
veitt að árinu loknu fyrir framúrskar- 
andi hugmyndir eða framtak í bar- 
áttu fyrir betra umhverfi og má hver 
þjóð tilnefna tvo aðila. Einnig hefur 
verið rætt um að veita sérstaka 
íslenska viðurkenningu fyrir störf að 
umhverfismálum. 


Morgunblaðið/KGA 
Forseti Íslands, Vigdís Finnbogadóttir, opnaði Norrænt umhverfisár við athöfn í Norræna húsinu í 
gær. Við athöfnina söng 5. bekkur AK í Varmárskóla í Mosfellsbæ og sést Vigdís hér ræða við nokkra 
krakka úr bekknum. Drykkurinn, sem gestir gæddu sér á að athöfn lokinni, var ómengað íslenskt vatn. 
Merki Norræns umhverfisárs. 


Sigurður sagðist í lokaorðum 
sínum vona að við gætum að árinu 
loknu litið til baka og sagt að okkur 
hafi miðað fram á veg í því að gera 
okkar þjóð, Íslendinga, ennþá með- 
vitaðri um umhverfi sitt en þeir hafa 
áður verið. 

Í lok athafnarinnar færði Lars Áke 
Engblom, forstjóri Norræna hússins 
í Reykjavík, Sigurði Blöndal ávísun 
fyrir hönd hússins að upphæð 
150.000 krónur sem nota á til að 
halda norræna umhverfisráðstefnu í 
Norræna húsinu meðan á umhverfis- 
árinu stendur. 

Verkefnisstjóri norræns umhverf- 
isárs á Íslandi var ráðinn Björn G. 
Jónsson umhverfisfræðingur og hef- 
ur hann starfað síðan um miðjan 
apríl. 


